**LITGRID AB CENTRINIO BIURO PASTATO APSAUGOS, GAISRO APTIKIMO BEI AUTOMATINIO DUJŲ GESINIMO SISTEMŲ APTARNAVIMO PASLAUGŲ IR ĮRANGOS TECHNINĖ SPECIFIKACIJA**

1. Pirkėjas LITGRID AB (kodas 302564383), Karlo Gustavo Emilio Manerheimo g. 8, LT-05131, Vilnius, tel. +370 707 02171 (toliau - Perkantysis subjektas).
2. **INFORMACIJA APIE PERKAMĄ OBJEKTĄ:**
   1. Perkama – Sistemos valdymo ir duomenų perdavimo centro (toliau – SVC/DC) pastato apsaugos, gaisro aptikimo bei dujinio gesinimo sistemų aptarnavimo paslaugos (toliau – Paslaugos) ir įranga bei medžiagas, reikalingos Paslaugų suteikimui (toliau – Prekės).
   2. Paslaugų teikimo vieta – Karlo Gustavo Emilio Manerheimo g. 8, Vilnius.
   3. Paslaugų teikimo terminas - 24 mėnesiai.
   4. Paslaugas sudaro:
      1. SVC/DC pastato apsaugos, gaisro aptikimo bei automatinio dujinio gesinimo sistemų įrangos planinės aptarnavimo ir priežiūros paslaugos;
      2. SVC/DC pastato apsaugos, gaisro aptikimo bei automatinio dujų gesinimo sistemų įrangos keitimui ir remontui reikalingų prekių tiekimas;
      3. SVC/DC pastato fizinės saugos, gaisro aptikimo bei automatinio dujinio gesinimo sistemų sutrikimų, gedimų šalinimo paslaugos;
      4. SVC/DC pastato apsaugos sistemų programinės įrangos gamintojo palaikymas.
3. **PIRKIMO OBJEKTO SAVYBĖS**

|  |  |
| --- | --- |
| **Objekto pavadinimas** | **Objekto adresas** |
| Centrinio biuro pastatas (SVC/DC) | Karlo Gustavo Emilio Manerheimo g. 8, Vilnius |

* 1. LITGRID AB SVC/DC pastato apsaugos, gaisro aptikimo bei automatinio dujinio gesinimo sistemų įrangos planinės aptarnavimo ir priežiūros paslaugos. Paslaugos atliekamos 4 kartus per sutartinį laikotarpį.

| **Eil. Nr.** | **Paslaugų aprašymas** |
| --- | --- |
| ***1*** | ***2*** |
| 1*.* | **Apsaugos signalizacija** |
| 1.1 | Centralių/išplėtėjų būklės tikrinimas |
| 1.2 | Kilpos modulių/konvencinių detektorių pajungimo modulių būklės tikrinimas |
| 1.3 | Klaviatūrų veikimo tikrinimas |
| 1.4 | Maitinimo šaltinių/akumuliatorių (varžos) patikrinimas |
| 1.5 | IP ryšio modulio ir signalų perdavimo tikrinimas |
| 1.7 | Garsinių sirenų veikimo tikrinimas |
| 1.8 | Vidaus ir lauko judesio detektorių veikimo tikrinimas |
| 1.9 | Magnetinių kontaktų veikimo tikrinimas |
| 1.10 | Stiklo dūžio jutiklių veikimo tikrinimas |
| 1.11 | Pavojaus mygtukų veikimo tikrinimas |
| 1.12 | Apsaugos sistemos serverio ir darbo stočių veikimo tikrinimas, darbo stočių valymas nuo dulkių |
| **2.** | **Perimetro apsauga** |
| 2. | Sensorinio kabelio, juosiančio perimetrą, vizuali apžiūra ir būklės tikrinimas |
| 2.1 | Sensorinio kabelio valdiklio, procesorinių modulių, relinių modulių, tikrinimas |
| 2.2 | Perimetro apsaugos sistemos sąsajos su apsaugos sistema tikrinimas |
| 2.3 | Perimetro apsaugos sistemos maitinimo skydų ir maitinimo šaltinių/akumuliatorių tikrinimas |
| 3. | **Įeigos kontrolės sistema** |
| 3.1 | Įeigos kontrolės valdiklių būklės tikrinimas |
| 3.2 | Kortelių skaitytuvų ir durų atidarymo mygtukų veikimo tikrinimas |
| 3.3 | Motorizuotų spynų ir elektromechaninių užraktų tikrinimas, reguliavimas |
| 3.4 | Maitinimo šaltinių/akumuliatorių patikrinimas |
| 3.5 | Magnetinių kontaktų veikimo tikrinimas |
| 3.6 | Apsaugos barjerų (turniketų) tikrinimas |
| 3.7 | Avarinio užtvaro atidarymo bloko tikrinimas |
| 3.8 | Kelio užtvaro automatikos tikrinimas (valymas, sutepimas) |
| 3.9 | Indukcinės kilpos valdiklio tikrinimas |
| 3.10 | Pasikalbėjimo sistemos tikrinimas |
| **4.** | **Vaizdo stebėjimo sistema** |
| 4.1 | Stacionarių lauko IP vaizdo kamerų valymas, veikimo tikrinimas ir derinimas |
| 4.2 | Valdomų lauko IP vaizdo kamerų valymas, veikimo tikrinimas ir derinimas |
| 4.3 | Termovizorinių lauko IP vaizdo kamerų valymas, veikimo tikrinimas ir derinimas |
| 4.4 | Lauko vaizdo kamerų maitinimo skydų, komutatorių ir keitiklių tikrinimas |
| 4.5 | Stacionarių vidaus IP vaizdo kamerų valymas, veikimo tikrinimas |
| 4.6 | Vaizdo stebėjimo sistemos serverių ir duomenų saugojimo modulių, kietųjų diskų masyvų, veikimo ir parametrų tikrinimas |
| 4.7 | Vaizdo stebėjimo sistemos darbo vietų kompiuterių ir monitorių veikimo tikrinimas valymas nuo dulkių |
| 4.8 | Vaizdo stebėjimo sistemos valdymo klaviatūrų veikimo tikrinimas |
| 4.9 | Numerių atpažinimo sistemos vaizdo kamerų veikimo ir serverio bei programinės įrangos veikimo parametrų tikrinimas, kamerų valymas |
| 4.10 | Integracijos serverio su apsaugos ir įeigos kontrolės sistemomis veikimo parametrų tikrinimas |
| **5.** | **Priešgaisrinė signalizacija** |
| 5.1 | Centralių, išplėtėjų, kartotuvų, įėjimo/išėjimo modulių būsenos tikrinimas |
| 5.2 | Maitinimo šaltinių/akumuliatorių patikrinimas |
| 5.3 | Dūminių gaisro signalizatorių ir LED indikatorių veikimo tikrinimas |
| 5.4 | Rankinių gaisrinių signalizatorių veikimo tikrinimas |
| 5.5 | Garsinių sirenų/blyksčių veikimo tikrinimas |
| 5.6 | Priešgaisrinės signalizacijos stebėjimo darbo vietos kompiuterio ir monitoriaus veikimo tikrinimas, valymas nuo dulkių |
| **6.** | **Įgarsinimo sistema** |
| 6.1 | Įspėjimo sistemos valdiklio ir išplėtimo modulių veikimo parametrų tikrinimas |
| 6.2 | Garso stiprintuvų veikimo parametrų tikrinimas |
| 6.3 | Įspėjimo sistemos maitinimo šaltinių veikimo parametrų tikrinimas |
| 6.4 | Lubinių ir sieninių garsiakalbių veikimo tikrinimas |
| 6.5 | Pranešimų panelių ir mikrofonų veikimo tikrinimas |
| 6.6 | Pranešimų sistemos ryšio linijų vientisumo ir veikimo parametrų tikrinimas |
| **7.** | **Gesinimo dujomis sistema** |
| 7.1 | Gesinimo sistemos vamzdynų vizuali apžiūra |
| 7.2 | Vizuali dujinių purkštukų apžiūra ir būklės tikrinimas |
| 7.3 | Sklendžių ir vožtuvų elektros pavarų veikimo ir padėties indikacijos tikrinimas |
| 7.4 | Gesinimo zonos testavimo mazgų tikrinimas |
| 7.5 | Manometrų parametrų peržiūra ar atitinka numatytus parametrus |
| 7.6 | Automatikos skydo veikimo tikrinimas |
| 7.7 | Gesinimo sistemos maitinimo grandinių tikrinimas |
| **8.** | **Programinės aparatinės įrangos atnaujinimas** |
| 8.1 | Periodiniai apsaugos, įeigos kontrolės, vaizdo stebėjimo, gaisro signalizacijos ir numerių nuskaitymo sistemų įrenginių programinės aparatinės įrangos (firmware) bei programinės įrangos atnaujinimo darbai |
| **9.** | **Slaptažodžių keitimas** |
| 9.1 | IP įrenginių slaptažodžių periodinis keitimas |

* 1. LITGRID AB SVC/DC pastato fizinės saugos, gaisro aptikimo bei automatinio dujinio gesinimo sistemų ir įrangos priežiūros paslaugos.

|  |  |
| --- | --- |
| Eil. Nr. | **Paslaugų pavadinimas** |
| **1** | **2** |
| 1. | Vaizdo stebėjimo sistemų konfigūracijų keitimas, dokumentacijos atnaujinimas, programinės aparatinės įrangos atnaujinimas |
| 2. | Apsaugos signalizacijos sistemų konfigūracijų keitimas, dokumentacijos atnaujinimas, programinės aparatinės įrangos atnaujinimas |
| 3. | Priešgaisrinės signalizacijos ir automatinių gaisro gesinimo sistemų konfigūracijų keitimas, bei dokumentacijos atnaujinimas |
| 4. | Tinklo elementų konfigūracijų, dokumentacijos atnaujinimas keitimas, programinės aparatinės įrangos atnaujinimas |
| 5. | Monitoringo sistemų konfigūracijų keitimas |
| 6. | Kelio užtvarų ir numerių nuskaitymo sistemos konfigūracijų keitimas |
| 7. | Informacijos ir ataskaitų teikimas užsakovui pageidaujant (tam tikru laikotarpiu vykdyti darbai, iškvietimų ir gedimų šalinimo ataskaita, įvykių analizė, tyrimas, informacija projektuotojams) |
| 8. | Konsultacijos apsaugos signalizacijos, įeigos, priešgaisrinės ir vaizdo stebėjimo sistemų eksploatavimo ir kitais klausimais (žodžiu ir raštu) |
| 9. | Įrangos remonto paslaugos |

* 1. SVC/DC pastato fizinės saugos, gaisro aptikimo bei automatinio dujinio gesinimo sistemų sutrikimų, gedimų šalinimo paslaugos.

|  |  |
| --- | --- |
| Eil. Nr. | **Paslaugų pavadinimas** |
| **1** | **2** |
| 1. | Apsauginės signalizacijos, perimetro apsaugos, praėjimo kontrolės ir automobilių numerių nuskaitymo sistemų gedimo šalinimas |
| 2. | Vaizdo stebėjimo sistemos gedimo šalinimas |
| 3. | Priešgaisrinės signalizacijos sistemos gedimo šalinimas |
| 4. | Gesinimo dujomis gedimų šalinimas |

* 1. Programinės įrangos metinis gamintojo palaikymas

|  |  |
| --- | --- |
| Eil. Nr. | **Paslaugų pavadinimas** |
| **1** | **2** |
| 1. | Vaizdo stebėjimo sistemos programinės įrangos metinis gamintojo palaikymas |
| 2. | Apsauginės signalizacijos ir įeigos kontrolės valdymo programinės įrangos metinis gamintojo palaikymas |
| 3. | Automobilių numerių nuskaitymo sistemos metinis atnaujinimų palaikymas |

1. **Aptarnavimo paslaugų apibendrinimas:**
   1. Atlikus objekto apsaugos, priešgaisrinės, įeigos kontrolės, vaizdo stebėjimo sistemų ir įrangos aptarnavimą ir priežiūrą per 3 d. d. turi būti pateiktas pasirašytas patikros aktas ir užpildytas techninio aptarnavimo protokolas (SS priedas Nr. 7.5). Po sutarties pasirašymo patikros akto formą suderinimui pateikti Perkančiajam subjektui.
   2. Paslaugos turi būti teikiamos netrukdant SVC/DC veiklai bei laikantis eksploatacijos ir naudojimo taisyklių, instrukcijų, bendrovės vidaus tvarkos taisyklių bei kitų reglamentų. Paslaugų teikimui naudojama technika ir medžiagos turi būti parenkamos atsižvelgiant į SVC/DC ir jame esančio turto bei įrangos pobūdį ir savybes.
   3. Paslaugų Tiekėjas iki planinių aptarnavimo paslaugų atlikimo turi pateikti ir susiderinti darbų atlikimo grafiką ir aptarnavimo veiksmų planą (checklist). Atlikus aptarnavimo darbus Tiekėjas turi pateikti Užsakovui aptarnavimo darbų protokolus ir patikros aktus.
   4. Paslaugų Tiekėjas turi turėti visą parą veikiantį gedimų registracijos centrą bei visą parą veikiančią serviso tarnybą.
   5. Paslaugų Tiekėjas privalo tinkamai organizuoti, išimtų iš eksploatacijos Perkančiojo subjekto apsaugos, priešgaisrinės ir vaizdo stebėjimo įrangos komponentų atliekų šalinimą.
   6. Paslaugų tiekėjui nustačius sistemos ar įrangos sutrikimus, keičiant sugedusią įrangą, pateikti Perkančiajam subjektui raštišką sugedusios įrangos patikros aktą/defektinį dokumentą.
   7. Užsakymus Perkantysis subjektas ar jo įgalioti atstovai Paslaugų Tiekėjui pateikia raštu (El. paštu).
   8. Perkančiojo subjekto užsakyme gali būti pranešimas apie apsaugos sistemų veikimo sutrikimus arba užduotis atlikti apsaugos sistemų vystymo darbus.
   9. Paslaugų Tiekėjas turi užtikrinti savo komunikacijai su Perkančiuoju subjektu naudojamų priemonių veikimą.
   10. Pranešimo išsiuntimas Paslaugų Tiekėjo el. pašto adresu prilygsta užsakymo pateikimui ir nuo to momento skaičiuojamas užsakymo reakcijos bei sprendimo laikas.
   11. Visi pranešimai Pasaugų Tiekėjui yra papildomai registruojami Perkančiojo subjekto paslaugų valdymo sistemoje, kurioje vykdoma kreipinių apskaita bei reakcijos ir sprendimo laiko fiksavimas. Paslaugų Tiekėjas turės dirbti su Perkančiojo subjekto paslaugų valdymo sistema ir gali papildomai vykdyti savo teikiamų Paslaugų kontrolę savo paslaugų valdymo sistemoje. Atskirų užsakymų įvykdymo terminai derinami kiekvieno užsakymo pateikimo metu.
   12. Užregistruotų sistemų ir/ar įrangos sutrikimų, gedimų šalinimo trukmė:
       1. Kai gedimas gaisro signalizacijos, automatinio gesinimo, įeigos kontrolės ir automobilių numerių nuskaitymo (įvažiavimo kelio užtvaro) sistemose - maksimaliai trumpiausiu laiku, bet ne ilgiau nei per 8 val. nuo gedimo registravimo;
       2. Kai neveikia sistemų serverinė, vaizdo stebėjimo/įrašymo ir monitoringo programinė bei aparatinė įranga - maksimaliai trumpiausiu laiku, bet ne ilgiau nei per 12 val. nuo gedimo registravimo;
       3. Kai neveikia apsaugos signalizacijos sistema - maksimaliai trumpiausiu laiku, bet ne ilgiau nei per 24 val. nuo gedimo registravimo;
       4. Kai gedimas administracinėje pastato dalyje, viename iš apsaugos signalizacijos, įeigos kontrolės ar vaizdo stebėjimo sistemų komponentų - maksimaliai trumpiausiu laiku, bet ne ilgiau nei per 48 val. nuo gedimo registravimo;
   13. Jei gedimas nepašalinamas per numatytą terminą, tiekėjas turi pateikti objektyvias priežastis kodėl gedimas nepašalinamas, bei pateikti gedimo šalinimo planą ir terminą.
   14. Paslaugos ar prekės perkamos pagal poreikį. Perkantysis subjektas neįsipareigoja nupirkti viso SPS 4 priedo (Pasiūlymo forma) 2 priede nurodyto prekių kiekio ir visų 3.1, 3.2, 3.3 ir 3.4 punktuose nurodytų paslaugų kiekio.
   15. Perkamų paslaugų teikimas turi būti atliekamas laikantis Techninės specifikacijos punktuose atskiriems priežiūros darbams/teikiamoms paslaugoms atlikti numatyto periodiškumo/terminų arba pagal iš anksto suderintą grafiką
   16. Paslaugų tiekėjas į atliekamų (teikiamų) paslaugų mėnesinį įkainį turi įskaičiuoti:
       1. visų aukščiau minėtų darbų, medžiagų, detalių, reikalingų atliekant techninį sistemų, tinklų, įrengimų aptarnavimą, remontą, pagal nustatytą reglamentą, įsigijimo kaštus.
       2. panaudotų medžiagų, visų rūšių akumuliatorių utilizavimo kaštus;
       3. reikalingos įrangos įsigijimo arba nuomos kaštus;
       4. transporto priemonių eksploatacijos kaštus;
       5. visus kaštus, susijusius su tinkamu savarankišku paslaugų teikimu, įskaitant visas galimas išlaidas (personalo darbo rūbai, avalynė, inventorius, įrankiai, įranga IT technika ir kita).
   17. Visos eksploatacinės medžiagos turi atitikti gamintojų pateiktose priežiūros ir eksploatacijos instrukcijose (taip pat Lietuvos Respublikos ir Europos sąjungos galiojančių standartų, teisės aktų ir normatyvinių dokumentų) keliamus reikalavimus.
   18. Perimdamas pastato sistemų priežiūrą, Paslaugų Tiekėjas įsipareigoja per 7 darbo dienas nuo sutarties įsigaliojimo susipažinti su pastato technine dokumentacija ir pateikti inventorizacijos, defektinį ir atsakomybės ribų aktą.
   19. Paslaugų teikėjas įsipareigoja per 7 darbo dienas nuo sutarties įsigaliojimo pateikti suderinimui inžinerinių sistemų aptarnavimo bei techninės priežiūros kalendorinį darbų grafiką.
   20. Paslaugų Tiekėjas prisiima visą atsakomybę už jo prižiūrimos įrangos bei sistemų neveikimą ar sugadinimą dėl netinkamai atliktų aptarnavimo darbų.
   21. Dėl netinkamos priežiūros atsiradusius pastato defektus bei įrangos gedimus (įskaitant reikalingus darbus, medžiagas, įrangą ar atsargines dalis) teikėjas šalina savo sąskaita.
   22. Kaskart atlikus Gaisro aptikimo sistemų patikrą, patikros aktai privalo būti perduoti Perkančiojo subjekto už sutartį atsakingam asmeniui.
   23. Paslaugų teikėjas, vadovaujantis Lietuvos Respublikos atliekų tvarkymo įstatymu, Lietuvos Respublikos aplinkos ministro 1999 m. liepos 14 d. įsakymu Nr.217 patvirtintomis atliekų tvarkymo taisyklėmis (2019 m. birželio 13 d. įsakymo Nr. XIII-2246 redakcija) ir kitais teisės aktuose nustatytais reikalavimais, nepažeidžiant teisės aktais nustatytų aplinkosaugos reikalavimų, privalo organizuoti ir vykdyti Paslaugų teikimo metu susidarančių atliekų perdavimą atitinkamiems pagal atliekų rūšį atliekų tvarkytojams, vykdantiems jų šalinimą/utilizavimą arba naudojimą.
   24. Perkantysis subjektas, atlikdama Pirkimo sutarties vykdymo kontrolę, tikrins kaip laikomasi darbų atlikimo terminų numatytų techninės specifikacijos punktuose ir tuo atveju, jeigu nustatomas darbo atlikimo vėlavimas dėl Paslaugų teikėjo kaltės, taikys Paslaugų teikėjui Pirkimo sutartyje numatytas sankcijas (baudas).
   25. Paslaugos teikėjas atlikti papildomus darbus turi teisę tik gavęs Perkančiojo subjekto rašytinį patvirtinimą.
   26. Tuo atveju, kai būtinybė papildomiems remonto darbams atsirado dėl avarinės situacijos ar kitų nenumatytų ir neatidėliotinų aplinkybių, Paslaugų teikėjas privalo žodžiu informuoti Perkančiojo subjekto atsakingą personalą, apie kilusią būtinybę atlikti papildomus remonto darbus, ir gauti Perkančiojo subjekto atsakingo personalo žodinį patvirtinimą remonto darbų vykdymui.
   27. Atlikti darbai/paslaugos ar įranga perduodami Perkančiajam subjektui, pasirašant darbų priėmimo – perdavimo aktą.
   28. Paslaugų teikėjas užtikrina, kad prekės, reikalingos darbų/paslaugų atlikimui, įsigytos už ne didesnę nei tuo metu esančią rinkos kainą, bei pateikia Klientui prekių įsigijimą patvirtinančius dokumentus. Bus apmokami tik su Klientu suderintų/užsakytų, papildomų darbų/paslaugų atlikimui reikalingų medžiagų kiekiai.

**PRIEDAI:**

1 priedas - LITGRID AB SVC/DC pastato apsaugos, gaisro aptikimo bei automatinio dujinio gesinimo sistemų įrangos keitimui ir remontui reikalingų prekių sąrašas (konfidencialu).\*

2 priedas – Pasiūlymo kainų lentelė.

\* Tiekėjai, norėdami susipažinti su eksploatuojamos įrangos sąrašu, turi kreiptis į Perkantįjį subjektą ir pasirašyti konfidencialumo įsipareigojimą.